

# Татарстан Хөкүмәте иҗтимагый оешмалар өчен грантлар билгеләде

*10.06.2009*


Татарстан Премьер-министры Рөстәм Миңнеханов социаль әһәмиятле проектларны гамәлгә ашыра торган иҗтимагый оешмалар өчен республика Министрлар Кабинетының ел саен бирелә торган грантларын билгеләү турында Татарстан Республикасы Хөкүмәте карарына кул куйды.

Республиканың финанслар министрлыгына, 2010 елдан алып, конкурсны оештыру һәм үткәрү өчен, Татарстан Республикасы бюджетыннан ел саен 10 миллион сум бүлеп бирүне алдан күреп эш итәргә кушылды.

Хөкүмәт карары нигезендә шулай ук конкурсны үткәрү буенча республика конкурс комиссиясе составы расланды. Аның рәисе итеп, Татарстан Республикасы Министрлар Кабинеты Аппараты җитәкчесе Шамил Гаффаров билгеләнде.

*“Татар-информ” мәгълүмат агентлыгы*
Татарстан Хөкүмәте иҗтимагый оешмалар өчен грантлар билгеләде